OpenLLM-France/wikimedia huggingface dataset:
# Jorge Drexler

Jorge Drexler (Montevideo, 21 de setembre de 1964) és un músic, compositor, cantautor i metge uruguaià que va guanyar el Premi Goya (2008) a la millor música original per la cançó La vida secreta de las pequeñas cosas i un Oscar per la seva cançó Al otro lado del río de la pel·lícula Diarios de motocicleta. És el primer uruguaià a obtenir un premi de l'acadèmia nord-americana.

## Biografia

Jorge Drexler va néixer a Montevideo, fill de pare alemany i mare uruguaiana, i va estudiar medicina i es va graduar de metge per la Universitat de la República. També va estudiar música i va gravar dos àlbums, que van ser posats a la venda només a l'Uruguai. El 1995 va ser convidat a Madrid pel cantant espanyol Joaquín Sabina, que el va presentar a altres cantants espanyols de renom. El 1996, Drexler va tornar a Espanya per a gravar el disc Vaivén al costat d'altres músics espanyols. El disc conté músiques antigues i èxits moderns. Dos anys després va tornar a Espanya per a gravar quatre àlbums més: Lluvia (1998), Frontera (1999), Sea (2001) i Eco (2004).
Encara que viu durant gairebé tot l'any a Espanya, els seus últims tres àlbums van ser gravats parcialment a l'Uruguai, al costat de músics i compositors uruguaians. Juan Campodónico i Carlos Casacuberta, membres originals de la banda El Peyote Asesino, han produït els àlbums de Drexler des de la Frontera.
El 2001, el seu àlbum Sea va ser nominat per als Grammy Latin Awards. El 2004 va guanyar un Oscar per la seva cançó "Al otro lado del río", encara que va ser interpretada per l'actor Antonio Banderas.
La seva música és una combinació de balls tradicionals uruguaians (candombe, murga, milonga), bossa nova, pop, jazz i música electrònica, que donen com a resultat composicions molt personals amb elements originals. Les paraules compleixen un paper important en les seves cançons. Els temes més constants de Drexler són l'amor, les reflexions sobre la identitat, el gènere humà i la religió.
Ha fet concerts en diversos països de Llatinoamèrica i Europa, entre ells Andorra, Espanya, França, Itàlia i Alemanya, a més dels Estats Units.
Manté una relació sentimental amb l'actriu i cantant madrilenya Leonor Watling, amb qui té un fill, Luca, nascut el gener de 2009. Drexler ja era pare d'un nen, Pablo, fruit del seu primer matrimoni amb la cantant espanyola Ana Laan.

## Discografia

* La luz que sabe robar (Ayui, 1992)
* Radar (Ayui, 1994)
* Vaivén (Virgin, 1996)
* Llueve (Virgin, 1998)
* Frontera (Virgin, 1999)
* Sea (Virgin, 2001)
* Eco (Dro, 2004), disc d'or a l'Argentina i Espanya, i platí a l'Uruguai
* Eco² (inclou 3 bonus tracks + DVD) (Dro, 2005)
* 12 Segundos de Oscuridad (2006)
* La Edad del Cielo (Tunes) (2007)
* Cara B (2008)
* Amar la trama (2010)
* Bailar en la cueva (2014)
* Salvavidas de hielo (2017)

## Referències

* ↑ Periòdic ADN: Leonor Watling confirma que espera un hijo de Jorge Drexler Arxivat 2008-11-05 a Wayback Machine. (castellà)

## Enllaços externs

* Pàgina web oficial de Jorge Drexler (castellà)
* Biografia de Jorge Drexler a Info Movie Date Base (IMDB) (anglès)
# Escacena del Campo

Escacena del Campo és un poble de la província de Huelva (Andalusia), que pertany a la comarca d'El Condado. Limita al Nord amb El Madroño; a l'Est, amb Aznalcóllar, Sanlúcar la Mayor i Castilleja del Campo; al Sud, amb Chucena i Manzanilla; i a l'oest amb Paterna del Campo i Berrocal.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 2.226 | 2.159 | 2.202 | 2.190 | 2.174 | 2.140 | 2.156 | 2.162 | 2.182 |
# Barbus ensis

Barbus ensis és una espècie de peix cipriniforme de la família dels ciprínids.

## Morfologia

Els mascles poden assolir els 14 cm de longitud total.

## Distribució geogràfica

Es troba a Angola.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Echinopogon

Echinopogon és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Echinopogon caespitosus C.E. Hubb.
** Echinopogon caespitosus var. caespitosus
** Echinopogon caespitosus var. cunninghamii C.E. Hubb.
* Echinopogon cheelii C.E. Hubb.
* Echinopogon gunnianus Nees
* Echinopogon intermedius C.E. Hubb.
* Echinopogon mckiei C.E. Hubb.
* Echinopogon novae-zelandiae Gand.
* Echinopogon nutans C.E. Hubb.
** Echinopogon nutans var. major C.E. Hubb.
** Echinopogon nutans var. nutans
* Echinopogon ovatus (G. Forst.) P. Beauv.
** Echinopogon ovatus var. ovatus
** Echinopogon ovatus var. pubiglumis C.E. Hubb.
* Echinopogon phleoides C.E. Hubb.
* Echinopogon purpurascens Gand.
* Echinopogon sieberi Steud.
* Echinopogon virens Gand.
(vegeu-ne una relació més exhaustiva a Wikispecies)

## Sinònim

Hystericina Steud.

## Referències

* ↑ «Germplasm Resources Information Network, consultada 24.06.08». Arxivat de l'original el 2008-10-11. [Consulta: 24 juny 2008].
# Resolució 2399 del Consell de Seguretat de les Nacions Unides

La Resolució 2399 del Consell de Seguretat de les Nacions Unides fou adoptada per unanimitat el 30 de gener de 2018. El Consell va ampliar l'embargament d'armes i les sancions contra la República Centreafricana per un any fins al 31 de gener de 2019.

## Contingut

Al sud-est i el nord-oest de la República Centreafricana uns catorze grups armats continuaven lluitant pel territori i les matèries primeres. Aquests grups ocupaven el 70% del país. L'exèrcit del govern i les forces de manteniment de la MINUSCA no van ampliar gaire més l'autoritat del govern. El juliol de 2017, en una conferència a Libreville, en el context de la iniciativa de pau de la Unió Africana, s'havia elaborat un full de ruta per proporcionar el marc per a una solució política del conflicte.
L'embargament d'armes contra la República Centreafricana es va estendre fins al 31 de gener de 2019. Es va instar als països veïns a prendre mesures contra el comerç il·legal d'armes lleugeres i municions. Les prohibicions de viatjar i la congelació dels saldos bancaris contra persones en la llista de sancions també es van ampliar fins a la mateixa data. Finalment, el grup d'experts, que investigava l'incompliment de les sancions i consultava al Comitè de Sancions, es va ampliar fins al 28 de febrer de 2019.

## Referències

* ↑ Nacions Unides. «Unanimously adopting r.2399, SC extends sanctions regime against CAR», 30-01-2018.
* ↑ ISS. «Challenges ahead for AU in ending CAR conflict», 23-10-2017.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Flagel

* Per a altres significats, vegeu «flagel bacterià».
Un flagel és un orgànul amb forma de fuet que usen molts organismes unicel·lulars i uns pocs de pluricel·lulars. No obstant això, aquests orgànuls poden també estar implicats en altres processos. Aquest nom cobreix realment tres estructures diferents trobades en cadascun dels tres dominis. Els flagels bacterians són els filaments helicoidals que giren com caragols. Els flagels d'Archaea són superficialment similars, però són diferents en molts detalls i considerats no homòlegs. Els flagels d'Eukarya —aquells de cèl·lules protistes animals i vegetals— són complexes projeccions cel·lulars que assoten cap endavant i cap enrere. A vegades, aquest últim és anomenat cili o undulipodia per accentuar-ne la distinció.
Els flagels, que impulsen els espermatozoides i molts protozous, estan dissenyats per a desplaçar tota la cèl·lula a través d'un fluid.
En lloc de moviments semblants a cops de fuet, els flagels generen un moviment ondulatori repetitiu que dirigeix la cèl·lula a través del líquid.

## Estructura

Essencialment, l'estructura del flagel és igual a la del cili, però generalment es complica amb altres estructures afegides, resultant més gruixuda i llarga. Els flagels de les cèl·lules procariotes són més simples que les de les cèl·lules eucariotes.
Consten de 3 elements ben diferenciats:
* La part més externa o filament està format per una proteïna filamentosa amb capacitat de contracció anomenada flagelina.
* La part intermèdia o ganxo està formada per una altra proteïna.
* La part més interna és el cos basal, que es fixa a la paret i la membrana plasmàtica.
Els flagels més estudiats són els d'espermatozoides. En l'espermatozoide de mamífers, el flagel (cua) està constituït per: un axonema (9 parells de microtúbuls perifèrics i un parell central) envoltat per les fibres externes denses, 9 cilindres proteics (un per cada doblet) que intervenen en el moviment del flagel.
Per fora d'aquestes fibres, existeixen altres estructures envoltant el complex axonema-fibres: la beina mitocondrial, si el tall és per la peça intermèdia, o la beina fibrosa, si el tall es realitza en la peça principal.
La beina mitocondrial està constituïda per mitocondris disposats en hèlix que proporcionen l'energia necessària per al moviment del flagel. La beina fibrosa són parells d'estructures proteiques (cadascuna envolta la meitat de les fibres denses). Sembla que intervenen en la protecció de l'axonema i potser també en el moviment del flagel. Per fora de tot això, es disposa la membrana plasmàtica.

## Vegeu també

* Cili

## Referències

* ↑ «flage». GEC. [Consulta: 16 novembre 2020].
# Justinyà

Justinyà és un paratge del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble de Serradell.
Es tracta d'uns antics camps de conreu en part abandonats, distribuïts en feixes en un coster a l'esquerra del riu de Serradell i a la dreta de la llau de Santa Maria, a ponent de Serradell. Contenia la borda de Justinyà. És a ponent de lo Vedat, al sud-oest del Tros de Santa Maria, al nord de Pla Mià.

## Enllaços externs

* Institut Cartogràfic de Catalunya
# Jordan Farmar

Jordan Robert Farmar (n. 30 de novembre de 1986 a Los Angeles, Califòrnia) és un jugador de bàsquet estatunidenc, que va debutar com professional en l'NBA en les files de Los Angeles Lakers la temporada 2006-07. Va nàixer el 30 de novembre de 1986 en Los Angeles, Califòrnia. Mesura 1,88 m i pesa 81 kg, i juga en la posició de base.
El juliol de 2010 va ser contractat pels New Jersey Nets després d'ésser agent lliure a causa de l'arribada de Steve Blake als Lakers i la possible renovació del base Derek Fisher. Arribà a un acord per 12 milions per 3 temporades.

## Enllaços externs

* Perfil de Jordan Farmar en NBA.com (anglès)
* Biografia de Farmar en la web de UCLA Bruins (anglès)
# Barbus erythrozonus

Barbus erythrozonus és una espècie de peix cipriniforme de la família dels ciprínids.

## Morfologia

Els mascles poden assolir els 2,6 cm de longitud total.

## Distribució geogràfica

Es troba a Àfrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Fladda

Fladda és una petita illa deshabitada de les Hèbrides Interiors situada al nord-oest d'Escòcia. Forma part del grup de les Treshnish, deixant al sud-oest l'illa de Lunga i al nord-est el petit grup de les Carnburgs.
El seu nom prové del nòrdic antic i significa "illa plana".
# Josep Miralles Massanés

Josep Miralles Massanés (Barcelona, 4 de febrer de 1944 - Barcelona, 27 de juny de 2020) fou un jesuïta i sociòleg català. Va entrar com noviciat a la Companyia de Jesús a Raimat el 1962. Va fer estudis de Teologia i de Filosofia i Lletres i es va doctorar en Sociologia. L'any 1975, es va ordenar sacerdot a Barcelona. Va ser professor del departament de Ciències Socials d'ESADE, i també membre del seu patronat. Va coordinar l'àrea social de la Companyia de Jesús a Catalunya. Va ser president dels patronats de la Fundació Oxfam Intermón i de la Fundació Migra Studium. Membre de l'equip del centre d'estudis Cristianisme i Justícia, va publicar el quadern El debat de l'Estat del Benestar. Va morir a Barcelona el 27 de juny de 2020, als 76 anys.

## Referències

* ↑ «Mor el jesuïta Josep Miralles, expresident d'Intermón i de Migra Studium». El Punt Avui+, 28-06-2020. [Consulta: 3 juliol 2020].
* ↑ «Muere el jesuita Josep Miralles, expresidente de Oxfam Intermón» (en castellà). La Vanguardia, 28-06-2020. [Consulta: 3 juliol 2020].
* ↑ «Mor el jesuïta Josep Miralles, expresident d'Intermón i de Migra Studium». Catalunya Religió, 28-06-2020. [Consulta: 3 juliol 2020].
# KV47

KV47, acrònim de l'anglès King's Valley, és una tomba egípcia de l'anomenada Vall dels Reis, situada a la riba oest del riu Nil, a l'altura de la moderna ciutat de Luxor. Va ser utilitzada pel faraó Siptah de la dinastia XIX, encara que la mòmia de Siptah es va trobar en la KV35. A jutjar pels objectes trobats, també es va enterrar en ella a la seva mare, la reina Tiaa. Els cartutxos del rei van ser esborrats i posteriorment restaurats amb pintura. Hartwig Altenmüller i Anthony Spalinger creuen que les borraduras ocórrer al final de la dinastia XIX per raons religioses o polítiques.

## Descripció

KV47 està situada al ramal sud-oest de la Vall. L'entrada de la tomba consisteix en una rampa amb escales, a les quals segueixen tres passadissos suaument inclinats seguits per un compartiment, una càmera amb columnes i altres dos passadissos que porten a la cambra funerària, que conté un sarcòfag de granit. La tomba va quedar inacabada, només els corredors i compartiment van ser enguixats i adornats amb escenes de la lletania de Ra, el llibre dels morts, llibre de l'Amduat, representacions dels difunts amb Ra, i el disc del sol i figures alades de Maat a les portes.
La cambra funerària és rectangular, de 13,73 m per 9,07, i d'una altura mitjana de 5,3 m., Té quatre columnes quadrades i està inacabada. Els contorns vermells de pintura a la paret posterior demostren on anaven a ser tallats els pilars addicionals. Hi ha un forat rectangular, sota el pis del compartiment. El sostre estava caigut a la zona on es troba el sarcòfag; restros del sostre es poden observar en els murs posterior, esquerre i dret. A causa de la mala condició de la roca, el front del compartiment i els seus pilars s'han ensorrat. No hi ha compartiments laterals.
El sarcòfag és de granit vermell, i té l'efígie del rei a la tapa, amb rastres de pintura groga i vermella a les mans, el ceptre i la cara. Les vores superiors dels laterals van ser danyats quan la tapa es va aixecar.

## Bibliografia

* Reeves, N. & Wilkinson, R. Todo sobre el Valle de los Reyes. Edicions Destino, Barcelona, 1998. ISBN 84-233-2958-5.

## Enllaços externs

* Theban Mapping Project: KV47 Arxivat 2008-11-01 a Wayback Machine.: Inclou descripcions, imatges i plànols de la tomba
# José Pedro Pérez-Llorca Rodrigo

José Pedro Pérez-Llorca Rodrigo (Cadis, 30 de desembre de 1940 - Madrid, 6 de març de 2019) fou un polític, diplomàtic i advocat espanyol, un dels set Pares de l'actual Constitució espanyola i figura fonamental en la Transició espanyola.

## Biografia

De ben petit es traslladà a Madrid amb la família, ciutat on va estudiar dret a la Universitat Complutense i s'especialitzà en dret mercantil i dret internacional. Va complementar els estudis a les Universitats de Friburg, Múnic i la London School of Economics and Political Science, cosa que li va permetre ingressar en la carrera diplomàtica i, més tard, accedir per oposició a les Corts Espanyoles com a lletrat.
Com a diplomàtic va treballar a la Sotssecretaria de Política Exterior del Ministeri d'Afers Exteriors, amb Pedro Cortina Mauri com a ministre, de manera que assistí a nombroses sessions de l'Assemblea General de l'ONU i a reunions d'altres organismes internacionals. Interessat en la docència, fou nomenat professor de Dret Constitucional a l'Escola Diplomàtica de Madrid i la Universitat Complutense.
Membre de la Unió de Centre Democràtic (UCD), en les eleccions generals espanyoles de 1977 aconseguí l'acta de diputat al Congrés per la circumscripció de Madrid, escó que repetí en les eleccions generals de 1979. En la formació de govern Adolfo Suárez el va nomenar successivament ministre de la Presidència, ministre d'Administració Territorial el 1980 i, aquest mateix any, en una nova remodelació del govern, ministre d'Afers Exteriors, càrrec que va ocupar també després del fallit Cop d'estat del 23 de febrer amb el govern de Leopoldo Calvo-Sotelo i fins a les eleccions generals espanyoles de 1982.
L'any 1977 fou un dels escollits per participar en la redacció de l'avantprojecte que cristal·litzaria amb la redacció de Constitució espanyola de 1978, motiu pel qual és conegut com un dels Pares de la Constitució.
L'ensorrament de la UCD el va dur a abandonar l'activitat política per dedicar-se a exercir l'advocacia, així com a participar en diverses empreses estatals i internacionals com a soci, accionista o conseller (Kuwait Petroleum, Iberia LAE, Loewe), compaginant aquesta activitat amb la de professor de Dret constitucional a la Universitat Complutense. Així mateix, a final de la dècada del 1980 participà activament en la fundació del Partit Popular, del qual va esdevenir secretari General de Coordinació.

## Referències

* ↑ «José Pedro Pérez-Llorca Rodrigo». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* (castellà) Informació de José Pedro Pérez-Llorca al Congrés
* (castellà) Informació de José Pedro Pérez-Llorca a elpais.com
# Barbus eurystomus

Barbus eurystomus és una espècie de peix cipriniforme de la família dels ciprínids.

## Morfologia

Els mascles poden assolir els 50 cm de longitud total.

## Distribució geogràfica

Es troba a la conca del llac Malawi.

## Referències

* 1 2 FishBase (anglès)
* ↑ Eccles, D.H., 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma, Itàlia. 145 p.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# David McTaggart

David Fraser McTaggart (24 de juny, 1932 - 23 de març, de 2001) era un ecologista canadenc que té un paper cabdal en la fundació de Greenpeace Internacional.
Un atleta completament al voltant excel·lent, quan era jove va guanyar tres Campionats Nacionals de Bàdminton Canadencs consecutius en la secció individual d'homes (1956-1958) i va representar aquell país la competició de bàdminton Thomas Cup. Abans de la seva implicació a Greenpeace havia prosperat com a constructor i desenvolupador.
Es va convertir en president i portaveu principal de Greenpeace el 1979, deixant el càrrec el 1991 per viure en una granja d'olives a Paciano, Úmbria, Itàlia. McTaggart va continuar participant en fòrums de Greenpeace, tot i després de jubilar-se. Te Vaka li va dedicar la seva cançó Sei Ma Le Losa per a McTaggart, qui va morir en un accident de cotxe el març de 2001 prop de la seva casa a Itàlia.

## Enllaços externs

* The David McTaggart Award
# Resolució 1848 del Consell de Seguretat de les Nacions Unides

La Resolució 1848 del Consell de Seguretat de les Nacions Unides fou adoptada per unanimitat el 12 de desembre de 2008. Després de considerar un informe del Secretari General Ban Ki-moon sobre la Força de les Nacions Unides d'Observació de la Separació (UNDOF) i reafirmant la Resolució 1308 (2000), el Consell va prorrogar el seu mandat durant sis mesos més fins al 30 de juny de 2009.
La resolució va demanar a les parts implicades que implementessin immediatament la Resolució 338 (1973) i demanaven al Secretari General que presentés un informe sobre la situació al final d'aquest període.
L'informe del Secretari General, de conformitat amb la resolució anterior sobre la UNDOF, va dir que la situació entre Israel i Síria havia romàs tranquil·la i que fins i tot Israel havia iniciat converses de pau, tot i que la situació a l'Orient Mitjà es mantindria com a perillosa fins que es pogués arribar a un acord global.

## Referències

* ↑ «Security Council extends force monitoring Israel-Syria ceasefire until 30 June 2009, Unanimously adopting resolution 1848 (2008)». United Nations, 12-12-2008.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org
# Eleccions generals d'Irlanda del Nord de 1929

Les eleccions generals d'Irlanda del Nord de 1929 es van celebrar el 22 de maig de 1929 amb una nova incontestable victòria del Partit Unionista de l'Ulster (PUU) de James Craig. Foren els primeres eleccions després de l'abolició de la representació proporcional i la redefinició de les fronteres.

## Resultats

| Partit | Líder | Vot popular | % | Escons | Canvi (de 1929) |
| Partit Unionista | James Craig | 148.579 | 50,8% | 37 | +5 |
| Unionista Independent | | 41.778 | 14,3% | 3 | -1 |
| Nacionalistes | Joseph Devlin | 34.069 | 11,7% | 11 | +1 |
| Laboristes | Sam Kyle | 23.334 | 8,0% | 1 | -2 |
| Partit Liberal de l'Ulster | | 18.208 | 6,2% | | |
| Opció Local | | 9.776 | 3,3% | | |
| Associació de Propietaris | | 6.901 | 2,4% | | |
| Nacionalista Independent | | 3.694 | 1,3% | | |
| Independent | | 3.437 | 1,2% | | |
| Laborista Independent | | 2.442 | 0,8% | | |

## Referències

* (anglès) Resultats electorals al Parlament del Nord d'Irlanda Arxivat 2017-11-16 a Wayback Machine.